Diari Oficial de la Generalitat Valenciana


Sumari del DOGV 7829, del 15-07-2016 (2016/5597)

Extracte de la Resolució d'11 de juliol de 2016, de la Vicepresidència i Conselleria d'Igualtat i Polítiques Inclusives, per la qual es convoquen per als exercicis 2016 i 2017 les subvencions destinades a la realització de projectes dirigits a la integració social de persones immigrants.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7829

Data del DOGV
:   15-07-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/5597


Data del document
:   11-07-2016

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Extracte

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

Extracte de la Resolució d'11 de juliol de 2016, de la Vicepresidència i Conselleria d'Igualtat i Polítiques Inclusives, per la qual es convoquen per als exercicis 2016 i 2017 les subvencions destinades a la realització de projectes dirigits a la integració social de persones immigrants. [2016/5597]  
BDNS (identif.): 311766  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, General de Subvencions, es publica l'extracte de la convocatòria el text complet de la qual pot consultar-se en la Base de Dades Nacionals de Subvencions  
http://www.pap.minhap.gob.es/bdnstrans  
  
Primer. Beneficiaris  
Podran sol·licitar i ser beneficiàries d'aquestes subvencions les entitats privades sense ànim de lucre que complisquen els requisits establits en l'article 2 de l'Ordre 11/2016, de 9 de maig, de la Vicepresidència i Conselleria d'Igualtat i Polítiques Inclusives, per la qual s'estableixen les bases reguladores de la concessió de subvencions destinades a la realització de projectes dirigits a la integració social de persones immigrants.  
  
Segon. Objecte  
L'objecte d'aquestes ajudes és contribuir al finançament de les despeses corrents derivades de la realització de projectes d'integració social de persones immigrants que es desenvolupen en l'àmbit territorial de la Comunitat Valenciana.  
Podran ser objecte d'aquesta subvenció els projectes d'integració social de persones immigrants que s'emmarquen en algun dels programes següents:  
A.1. Acollida integral, incloent-hi allotjament i manutenció.  
A.2. Primera acollida i acompanyament, inserció sociolaboral, mediació intercultural, promoció de la interculturalitat i escoles d'acollida.  
A.3. Intervenció social amb població immigrant a través d'un sistema de treball en xarxa.  
A.4. Programa de retorn.  
  
Tercer. Bases reguladores  
Ordre 11/2016, de 9 de maig, de la Vicepresidència i Conselleria d'Igualtat i Polítiques Inclusives, per la qual s'estableixen les bases reguladores de la concessió de subvencions destinades a la realització de projectes dirigits a la integració social de persones immigrants (DOCV 7783, 16.05.2016).  
  
Quart. Import  
Aquesta convocatòria de subvencions té caràcter bianual, per als exercicis 2016 i 2017, la quantia total màxima de la qual a concedir puja a 2.407.166 euros, quantitat que es distribuirà per a cada anualitat de la manera següent:  
- Per a l'exercici 2016, segons la Llei de Pressupostos de la Generalitat per a l'esmentat exercici, d'un import global de 1.415.980 euros a càrrec de la línia de subvenció S7672 del programa 313.50, Inclusió Social.  
- Per a l'exercici 2017, d'un import global de 991.186 euros que quedarà condicionat a l'existència de crèdit adequat i suficient per a atendre-les en la Llei de Pressupostos de la Generalitat que siga aprovada per al corresponent exercici.  
  
Cinqué. Termini de presentació de sol·licituds  
El termini per a la presentació de les sol·licituds serà de vint dies naturals comptador des de l'endemà de la publicació d'aquesta resolució de convocatòria en extracte en el Diari Oficial de la Comunitat Valenciana.  
  
  
Sisé. Altres dades  
1. Sol·licituds: les entitats interessades hauran de presentar una instància de sol·licitud emplenada com cal, mitjançant el model que figura en l'annex I d'aquesta resolució, la qual s'ha d'adreçar a la Direcció General d'Inclusió Social de la Vicepresidència i Conselleria d'Igualtat i Polítiques Inclusives. Aquest model de sol·licitud està a disposició de les persones interessades en el Portal de la Generalitat, www.gva.es, accedint als apartats «Guia Prop», «Tràmits i serveis». A més de l'annex I, haurà d'emplenar-se l'annex II relatiu a la fitxa tècnica per a cada projecte presentat.  
2. Documentació que s'ha de presentar amb la sol·licitud: la prevista en el resolc cinqué de la resolució de convocatòria.  
3. Criteris de valoració: les ajudes es concediran en règim de concurrència competitiva, de conformitat amb els criteris de valoració que s'indiquen en el resolc sisé de la resolució de convocatòria.  
  
4. Règim de pagaments: el pagament de les subvencions es realitzarà en els termes fixats en el resolc huité de la resolució de convocatòria.  
  
València, 11 de juliol de 2016.- La vicepresidenta i consellera d'Igualtat i Polítiques Inclusives: Mónica Oltra Jarque.